**განცხადება**

**სს გეს „საქრუსენერგო“ გიწვევთ ფასთა გამოკითხვის (კონკურსის) პროცედურაში მონაწილეობის მისაღებად**

***(შესყიდვის ობიექტი:*** ორჯაჭვა 330კვ. ეგხ „1,2 გარდაბნი“-ს მშენებლობის პროექტის ფარგლებში, გარდაბნის ქვესადგურიდან საქართველო-აზერბაიჯანის საზღვრამდე მონაკვეთისათვის განსახლების სამოქმედო გეგმის მომზადება

ქ.თბილისი 28 იანვარი 2020 წელი

1. სს გეს „საქრუსენერგო“ შემდგომში “შემსყიდველი” ფლობს სახსრებს მითითებული საქონლის და მომსახურების შესყიდვისთვის. ეს სახსრები გამოყენებული იქნება ამ პროცედურის ჩატარების შედეგად დადებული შესყიდვის შესახებ ხელშეკრულების შესრულების უზრუნველსაყოფად. შემსყიდველი პასუხისმგებელია აღნიშნული პროცედურის შესაბამისად დადგენილი წესით განხორციელებაზე, უფლებამოსილია შეარჩიოს მოსაწვევი პირები, შეაფასოს მათი განაცხადები და გამარჯვებულის გამოვლენიდან არაუგვიანეს 10 დღისა დადოს მასთან შესყიდვის შესახებ ხელშეკრულება.

2. ზემოაღნიშნულიდან გამომდინარე, შემსყიდველი გიწვევთ ფასთა გამოკითხვის (კონკურსის) პროცედურაში მონაწილეობის მისაღებად და გთხოვთ წარმოადგინოთ თქვენი განაცხადი შემდეგი დოკუმენტებისა და ფორმების მიხედვით:

ა) განცხადება მონაწილეობაზე (ფორმა N2);

 ბ) ინფორმაცია ტექნიკური შესაბამისობის შესახებ (ფორმა N3);

 გ) ინფორმაცია ფასებისა და მიწოდების გრაფიკის შესახებ (ფორმა N4);

დ) ავანსის მოთხოვნის შემთხვევაში იგი არ უნდა აღემატებოდეს ხელშეკრულების ღირებულების 30%-ს. მიმწოდებელი ვალდებულია წარმოადგინოს საბანკო გარანტია (სადაზღვევო კომპანიის მიერ გაცემული გარანტია არ მიიღება) მოთხოვნილი ავანსის შესაბამის ოდენობაზე რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოს შესრულების ვადას .

 ე) ხელშეკრულების გაფორმების შემდეგ მიმწოდებელი ვალდებულია 5 საბანკო დღის განმავლობაში წარმოადგინოს ხელშეკრულების შესრულების უზრუნველყოფის საბანკო გარანტია, ხელსეკრულების ღირებულების 3,5%-ს (სადაზღვევო კომპანიის მიერ გაცემული გარანტია არ მიიღება) ოდენობით. რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოს შესრულების ვადას.

პრეტენდენტი უნდა აკმაყოფილებდეს შემდეგ მოთხოვნებს:

* კომპანიას უნდა ჰქონდეს, 3 (სამი) მუდმივმოქმედი საბაზისო სადგურების GEO–CORS–ის სისტემაში ჩართული GPS GNSS მიმღები.
* პრეტენდენტს, უნდა ჰყავდეს არანაკლებ 3 (სამი) ამზომველი, რომელიც უნდა ფლობდეს საკადასტრო აგეგმვითი/აზომვითი სამუშაოების შესრულების უფლებამოსილების მქონე პირის სერტიფიკატს, რომელიც გაცემული იქნება საჯარო სამართლის იურიდიული პირის „აკრედიტაციის ერთიანი ეროვნული ორგანოს − აკრედიტაციის ცენტრის“ მიერ, საქართველოს კანონმდებლობის მოთხოვნათა შესაბამისად აკრედიტებული სუბიექტის მიერ.
* პრეტენდენტს, ბოლო ხუთი (5) წლის (2015, 2016, 2017, 2018 და 2019) განმავლობაში უნდა ჰქონდეს მაღალი ძაბვის ელექტროგადამცემი ხაზის მშენებლობისათვის მინიმუმ 3 განსახლების სამოქმედო გეგმის მომზადების გამოცდილება, საერთაშორისო ფინანსური ინსტიტუტების (IFI) ან/და დონორი ორგანიზაციების მიერ დაფინანსებული პროექტების ფარგლებში. კონსულტანტმა - პრეტენდენტმა სატენდერო წინადადებასთან ერთად უნდა წარმოადგინოს აღნიშნული ინფორმაციის დამადასტურებელი დოკუმენტაცია/ინფორმაცია (მაგალითად: ხელშეკრულებები სათანადო მიღება-ჩაბარების აქტებით ან ხელშეკრულებები მათი შესრულების დამადასტურებელი სხვა დოკუმენტით ან ტენდერის/CMR ნომრები სადაც დადასტურდება თანხის გადარიცხვა ან ოფიციალურ ვებ-გვერდზე გამოქვეყნებული დამტკიცებული დოკუმენტის ბმული ან სხვა დოკუმენტი/ინფორმაცია რომელიც ადასტურებს მსგავსი მომსახურებების გაწევას).
* პრეტენდენტს - უნდა ჰყავდეს ან/და ჰქონდეს გაფორმებული ხელშეკრულება შესაბამისი კვალიფიკაციის მქონე სპეციალისტებტან (ან კომპანიასთან) შეფასების განხორციელების მიზნით, რომელიც უნდა ფლობდეს მატერიალური და არამატერიალური ქონების შემფასებლის სერთიფიკატს, რომელიც გაცემული იქნება სსიპ "აკრედიტაციის ერთიანი ეროვნული ორგანოს - აკრედიტაციის ცენტრის" მიერ, საქართველოს კანონმდებლობის მოთხოვნათა შესაბამისად აკრედიტებული სუბიექტის მიერ. ექსპერტ-შემფასებლის მინიმალური საკვალიფიკაციო მოთხოვნებია: ზოგადი სამუშაო გამოცდილება მატერიალური და არამატერიალური აქტივების შეფასებაში მინიმუმ 5 წლის განმავლობაში; კონკრეტული გამოცდილება: მინიმუმ 2 განსახლების პროექტში - მატერიალური და არამატერიალური აქტივების შეფასება/აუდიტი, საერთაშორისო ფინანსური ინსტიტუტების (IFI) ან/და დონორი ორგანიზაციების მოთხოვნების შესაბამისად.

 კონფიდენციალობა

„მიმწოდებელმა“ უნდა უზრუნველყოს განსახლების სამოქმედო გეგმასა თუ აღნიშნულ პროექტთან დაკავშირებული ყველა სხვა ინფორმაციის, გარდა საჯარო ხელმისაწვდომი ინფორმაციისა, კონფიდენციალობის მკაცრად დაცვა.

 3. განაცხადი უნდა წარმოადგინოთ დახურულ კონვერტში შემდეგ მისამართზე: ქ. ბილისი მარკ ბრონშტეინის N1, სს გეს „საქრუსენერგო“-ს კანცელარია.

 4. განაცხადის მიღების ბოლო ვადაა 2020 წლის 5 თებერვლის 16 საათი. აღნიშნული ვადის შემდეგ წარმოდგენილი განაცხადი არ განიხილება.

 5. განაცხადები შეფასდება 2020 წ. 5 თებერვალს შემდეგ მისამართზე: ქ. თბილისი მარკ ბრონშტეინის N1, სს გეს „საქრუსენერგო“.

 6. განაცხადი უნდა წარმოადგინოთ ქართულ ენაზე მე-3 პუნქტში მითითებულ მისამართზე.

 7. ფასები შემოთავაზებულ უნდა იქნას ეროვნულ ვალუტაში ***(სხვა ვალუტაში წარმოდგენილი წინადადება არ განიხილება***) დღგ-ს ჩათვლით;

8. მიწოდება უნდა განხორციელდეს ფასებისა და მიწოდების გრაფიკის შესახებ წარმოდგენილი ინფორმაციის შესაბამისად.

9. განაცხადი ძალაშია 30 კალენდარული დღის განმავლობაში მისი წარდგენის დღიდან.

10. შემოსული განაცხადის შეფასება იწარმოებს “ტექნიკური შესაბამისობისა” და “ფასებისა და მიწოდების გრაფიკის” ფორმების მიხედვით. განაცხადი, რომელიც არ პასუხობს მე-2 პუნქტში აღნიშნულ პირობებს იქნება უარყოფილი, როგორც ფასთა გამოკითხვის (კონკურსის) პროცედურაში მონაწილისთვის გაგზავნილ მოწვევაში მითითებულ მოთხოვნებთან შეუსაბამო.

11 გამარჯვებულად მიიჩნევა და შესყიდვის შესახებ ხელშეკრულება დაიდება შემსყიდველ ორგანიზაციასა და იმ მიმწოდებელს შორის, რომელმაც წარმოადგინა უმცირესი ფასი და რომელიც აკმაყოფილებს შემსყიდველი ორგანიზაციის მოთხოვნებს.

***დამატებითი ინფორმაციის მისაღებად გთხოვთ დაგვიკავშირდეთ ტ. 595 957070 – 555 10 10 05***

**ინფორმაცია ტექნიკური შესაბამისობის შესახებ**

**ფორმა N3**

მონაწილე პირი \_\_\_\_\_\_\_\_\_\_\_\_\_\_\_\_\_

თარიღი: \_\_\_\_\_\_\_\_\_\_\_\_\_\_\_

ტექნიკური დავალება

ორჯაჭვა 330კვ. ეგხ „1,2 გარდაბნი“-ს მშენებლობის პროექტის ფარგლებში, გარდაბნის ქვესადგურიდან საქართველო-აზერბაიჯანის საზღვრამდე მონაკვეთისათვის განსახლების სამოქმედო გეგმის მომზადება

1.1. ტექნიკური დავალება

1.1.1. მოკლე ინფორმაცია

საქართველოს გადამცემი ქსელის განვითარების 2019-2029 წწ. ათწლიანი გეგმის მიხედვით სს გეს „საქრუსენერგოს“ დაევალა ორჯაჭვა 330 კვ ეგხ „1,2 გარდაბნი“-ს მშენებლობა, რომელიც მნიშვნელოვნად გაზრდის როგორც საქართველოს ენერგოსისტემის საიმედოობას, ასევე საქართველოს და აზერბაიჯანის ენერგოსისტემების პარალელურ რეჟიმში მუშაობის მდგრადობას.

ორჯაჭვა 330 კვ ეგხ „1,2 გარდაბანი “-ს ელექტროგადამცემი ხაზის მშენებლობის პროექტის ფარგლებში განსახლების სამოქმედო გეგმის მომზადების მომსახურება უნდა განხორციელდეს ეგხ-ს N-1 ანძიდან N-63 ანძებს შორის მონაკვეთზე. აღნიშნული გეგმა უნდა აკმაყოფილებდეს საქართველოში მოქმედ კანონმდებლობას და არსებულ სტანდარტებს.

1.1.2. სამუშაოს აღწერილობა. აღნიშნული დავალების ფარგლებში წარმოდგენილი სამუშაოს აღწერილობა მოიცავს ორჯაჭვა, 330 კვ ეგხ „1,2 გარდაბნის“ განსახლების სამოქმედო გეგმის მომზადებას N-1-N63 ანძებს შორის მონაკვეთისათვის. აღნიშნულ მონაკვეთზე ელექტროგადამცემი ხაზის დაცვის ზონაში მოქცეული მიწის ნაკვეთების რაოდენობა, რომელზეც უნდა მომზადდეს განსახლების სამოქმედო გეგმა, დაახლოებით შეადგენს 250-მდე რეგისტრირებულს ერთეულს და დამატებით დასარეგისტრირებელ მიწის ნაკვეთებს, რომელიც უნდა დაზუსტდეს განსახლების სამოქმედო გეგმით.

1.1.3. მოქმედი მოთხოვნები. განსახლების სამოქმედო გეგმების მომზადებისას გათვალისწინებულ უნდა იქნეს შემდეგი:

1. საქართველოში მოქმედი კანონები და მოთხოვნები;
2. უსაფრთხოების პოლიტიკის მოთხოვნები;

1.1.4. ხელმისაწვდომი დოკუმენტაცია:

ორჯაჭვა 330 კვ ეგხ „1,2 გარდაბნი“-ს ელექტროგადამცემი ხაზის მშენებლობის პროექტი - დანართი #1.

„შემსყიდველის“ მიერ „მიმწოდებლისთვის“ მიწოდებული განსახლების სამოქმედო გეგმის მოსამზადებლად საჭირო ტექნიკურ დოკუმენტაციაში შემდგომში ცვლილების შეტანის შემთხვევაში, „მიმწოდებული“ ვალდებულია დამატებითი ანაზღაურების გარეშე განახორციელოს განსახლების სამოქმედო გეგმაში სათანადო ცვლილებების ასახვა, თუ განსახორციელებელი ცვლილებების მასშტაბი ამ მონაკვეთზე არ აღემატება ზემოქმედების ქვეშ მოქცეული მიწის ნაკვეთების რაოდენობის 10%-ს.

1.1.5. „მიმწოდებლისთვის “ გადასაცემი ტექნიკური დოკუმენტაცია:

1. ხელშეკრულების გაფორმების შემდეგ „მიმწოდებელს“ გადაეცემა აუცილებელი ტექნიკური დოკუმენტაცია, რომელიც მოიცავს პროექტის მუდმივი და დროებითი ზემოქმედების ქვეშ მოქცეული ტერიტორიის ზუსტ კოორდინატებს და გეგმას GIS ფორმატში (შეიპ-ფაილებს). კერძოდ:

* ეგხ-ს დერეფნის ზუსტ კოორდინატებს და გეგმას GIS ფორმატში (შეიპ-ფაილებს) ეგხ-ს დაცვის ზონის (ბუფერის)გათვალისწინებით;
* ანძების ზუსტ კოორდინატებს და გეგმას GIS ფორმატში (შეიპ-ფაილებს);

2. მომსახურების გაწევის ვადა აითვლება „შემსყიდველის“ მიერ „მიმწოდებლისთვის“ მომსახურების შესასრულებლად აუცილებელი ზემოაღნიშნული ტექნიკური დოკუმენტაციის სრულად გადაცემის მომენტიდან.

1.1.6. სამოქმედო გეგმა დავალებები:

1. მომსახურების გაწევის ვადა შეადგენს 90 კალენდარულ დღეს. მიმწოდებელმა უნდა წარმოადგინოს აღნიშნულ ვადაზე გაწერილი სამოქმედო გეგმა, ხოლო მომსახურების გაწევისას წარმოადგინოს სამოქმედო გეგმასთან შესაბამისი ყოველკვირეული ანგარიში, მომსახურების მიმდინარეობის შესახებ.
2. „მიმწოდებელი“ კოორდინაციაში უნდა იყოს „შემსყიდველთან“, რათა მიიღოს როგორც წერილობითი, ასევე სიტყვიერი ინფორმაცია პროექტისა და ელექტროგადამცემი ხაზის დერეფნის შესახებ.
3. „მიმწოდებელმა“ უნდა გაიაროს კონსულტაციები პროექტის ზემოქმედების ქვეშ მოხვედრილ პირებთან - იმ ფაქტის მიუხედავად რეგისტრირებულია თუ არა მათი საკუთრების უფლება საჯარო რეესტრში და უნდა შეათანხმოს განსახლების სამოქმედო გეგმით გათვალისწინებული მიდგომები და კომპენსაციის ზომები.
4. „მიმწოდებელმა“ უნდა მოახდინოს კოორდინირება შემსყიდველის მიერ დაქირავებულ კონსულტანტ კომპანიასთან, რომელიც უწევს დახმარებას „შემსყიდველს“ პროექტის განხორციელებაში და აწვდის რჩევას და მხარდაჭერას, საჭიროების შემთხვევაში.
5. **„მიმწოდებელმა“ უნდა უზრუნველყოს:**

 განსახლების დეტალური სამოქმედო გეგმის მოამზადება, რომელიც შეესაბამება საქართველოში მოქმედ კანონმდებლობას.

განსახლების სამოქმედო გეგმის მომზადებისას ,,მიმწოდებლის“ მხრიდან გასათვალისწინებელი და განსახორციელებელი ქმედებების ჩამონათვალი:

* განსახლების მიზნების აღწერა და განსახორციელებელი მომსახურება;
* პროექტის მოკლე აღწერილობა - პროექტის კომპონენტების ჩამონათვალი შესაბამისი ობიექტების ჩათვლით;
* პროექტის ფარგლებში განხორციელებული ზემოქმედების აღწერილობა, განსახლების გარდაუვალობის დემონსტრირების და პროექტის განხორციელების განმავლობაში განსახლების მინიმუმამდე დაყვანის მიზნით აუცილებელი ღონისძიებების აღწერილობა;
* სამართლებრივი ჩარჩოს აღწერილობა მიწის შესყიდვის და კომპენსაციის მიზნით;
* ზემოქმედების ქვეშ მოხვედრილ პირებთან კონსულტაციის პროცესის აღწერილობა;
* ყოველი პირის იდენტიფიკაცია, რომელიც ექვემდებარება განსახლებას, მის მიერ მიწის ფლობის სტატუსის მიუხედავად;
* ზემოქმედების ქვეშ მოხვედრილი აქტივების (ქონების) დეტალური ინვენტარიზაცია;
* ზემოქმედების ქვეშ მოხვედრილი აქტივების (ქონების) შეფასება დამოუკიდებელი შემფასებლის მიერ;
* განსახლების პროცესთან დაკავშირებით გასაწევი დახმარების აღწერა (საჭიროების შემთხვევაში);
* განსახლებას დაქვემდებარებული პირების ყველა კატეგორიის უფლებების აღწერა;
* განსახლებას დაქვემდებარებული პირების საარსებო საშუალებებისა და საცხოვრებელი სტანდარტების გაუმჯობესების, ან მინიმუმ პირვანდელ მდგომარეობაში მოყვანის შესახებ დეტალური ინფორმაციის მომზადების უზრუნველყოფა (საჭიროების შემთხვევაში);
* ყოველი ზემოქმედების ქვეშ მოხვედრილი ოჯახისთვის შესაბამისი მონაცემების უწყისის მომზადება, რომელშიც დეტალურად იქნება ასახული უფლებები და ანაზღაურების მეთოდები ოჯახთან დაკავშირებით;
* საჩივრების მოგვარების პროცედურების შემუშავება (საჭიროების შემთხვევაში);
* განრიგისა და ბიუჯეტის შედგენა განსახლების სამოქმედო გეგმის განხორციელების მიზნით;
* ზემოქმედების ქვეშ მოხვედრილ პირების მფლობელობაში არსებული მიწის ნაკვეთების საკადასტრო აზომვითი ნახაზების, მათ შორის, პირველადი, გამიჯვნითი და სერვიტუტის გასაფორმებლად საჭირო ნახაზების, შენობა-ნაგებობების შიდა აზომვითი ნახაზების მომზადება (ასეთის არსებობის შემთხვევაში);
* უზრუნველყოს განსახლების განხორციელების პროცესში შემსყიდველისთვის ქმედითი დახმარების და ყველა იმ ღონისზიების განხორციელება რაც საჭირო იქნება საბოლოო შედეგის მისაღწევად;
* სხვა ყველა ისეთი ქმედების განხორციელება, რომელიც დაკავშირებულია განსახლების სამოქმედო გეგმის მომზადებასთან.

 მიწის შესყიდვისა და განსახლების სამოქმედო გეგმის (LARAP) წარმოდგენის მონახაზი

შესავალი

* + შესავალში მოყვანილი უნდა იქნეს ორჯაჭვა 330 კვ ეგხ ,,1,2 გარდაბნი“-ს განსახლების სამოქმედო გეგმის აღწერა, პასუხისმგებელი სამსახურები და მოკლე ინფორმაცია იმის შესახებ, რომ მიწის შესყიდვისა და განსახლების სამოქმედო გეგმა არ ეწინააღმდეგება საქართველოს კანონმდებლობას;
	+ გადამცემი ხაზის შემადგენელი ნაწილებისა და დამხმარე ნაგებობების, როგორიცაა მისასვლელი გზები და სხვა, მოკლე აღწერა იმ მონაკვეთებისთვის, რომლებიც საჭიროებენ განსახლების სამოქმედო ადგილობრივი გეგმით განსაზღვრულ მიწის შესყიდვას ან სერვიტუტს. მოცემული მონაკვეთის რუკა და საკუთრების საჭირო რაოდენობის (%-ულად საჯარო და კერძო) და ფიზიკურად ან/და ეკონომიკურად ადგილმონაცვლე პირების ზოგადი შეფასება.

მიზნები და პრინციპები

* + მიწის შესყიდვისა და განსახლების სამოქმედო გეგმის მნიშვნელოვანი მიზნები და პრინციპები.

ზემოქმედების მინიმუმამდე დაყვანა

* + ნებისმიერი ძალისხმევის აღწერა, რომელიც მიწის შესყიდვასთან და განსახლებასთან დაკავშირებული ზემოქმედების მინიმუმამდე დაყვანას ემსახურება გადამცემი ხაზის გარკვეულ მონაკვეთებში და რომელიც შედის მიწის შესყიდვისა და განსახლების სამოქმედო გეგმაში.

სამართლებრივი ბაზა და შეფასების მეთოდები

* + შესაბამისი სამართლებრივი ბაზის მოკლე აღწერა.
	+ შეფასების მეთოდის აღწერა, რომელიც გამოიყენება ზემოქმედების ქვეშ მოხვედრილი ნაგებობების, მიწის, ხეებისა და სხვა საკუთრებისათვის (ანუ როგორ იქნება მიღწეული განსახლების ღირებულება);
	+ მნიშვნელოვანია: სპეციფიური პროცედურების გამოყენება განსაკუთრებულ შემთხვევებში, როგორებიცაა: მესაკუთრის ადგილზე არ ყოფნა, სამართლებრივი დავის დროს მიწის ექსპოპრიაცია, ხოლო ექსპოპრიაციის გამოყენება მესაკუთრესთან წარუმატებელი მოლაპარაკების შემთხვევაში (მაგ: მესამე პირისთვის თანხის მინდობა).

უფლებამოსილება და საკუთრების უფლების აღიარება

* + უფლებამოსილების კრიტერიუმების აღწერა;
	+ საკუთრების უფლების აღიარების დეტალური ცხრილის შეტანა;
	+ განსახლების ადგილების და პროგრამების აღწერა ეკონომიკურად ან/ფიზიკურად ადგილმონაცვლე პირების ცხოვრების სტანდარტის გაუმჯობესებისა და აღდგენისთვის.

განსახლების ადგილები (საჭიროების შემთხვევაში)

* + ითხოვს თუ არა პროექტი მოსახლეობის განსახლების ადგილებს, როგორ განხორციელდა ადგილმონაცვლეს ჩართვა ადგილების განსაზღვრისა და თითოეული ადგილის დადებითი და უარყოფითი მხარეების შეფასებისა და უკეთესი ადგილების არჩევის ერთობლივ პროცესებში.
	+ მოხდა თუ არა ადგილმონაცვლე პირების ჩართვა განსახლების მისაღები სტრატეგიის შემუშავებაში, მოხდება თუ არა ახალი საცხოვრებელი სახლების გამოყოფა/აშენება.
	+ ითვალისწინებს თუ არა პროექტი სასოფლო-სამეურნეო მიწის ან საძოვრების გამოყოფას, იყო თუ არა ახალ ადგილებზე გადასაყვანი ცალკეული შინამეურნეობები ჩართული შესაძლო ახალი ადგილების განსაზღვრის პროცესში, და მისაღები აღმოჩნდა თუ არა მათთვის შერჩეული ადგილები.
	+ ზემოქმედების ქვეშ მოხვედრილი მოსახლეობის შესაძლო დასახლების ადგილების განსაზღვრაში, უპირატესობებისა და ნაკლოვანებების შეფასებასა და ადგილების შერჩევაში მონაწილეობის სპეციფიური პროცესის აღწერა;
	+ შემოთავაზებული ადგილებისთვის გაკეთებული ტექნიკურ-ეკონომიკური დასაბუთებისა და ბუნებრივ და სოციალურ გარემოზე აღწერა ბუნებრივი რესურსების ხელმისაწვდომობის კუთხით (ნიადაგისა და მიწათსარგებლობის შესაძლებლობები, მცენარეულობის და ნაყოფიერების მაჩვენებლები, წყლის რესურსების შესწავლა);
	+ იმის ჩვენება, რომ მიწის ნიადაგის ხარისხი იძლევა მისი იმ ხალხისთვის გამოყოფის საშუალებას, რომლებსაც ერგებათ სასოფლო-სამეურნეო სავარგულები. მიწის, მისი ხარისხის, ნაყოფიერებისა და მისი მოცულობის შესახებ მონაცემების წარმოდგენა;
	+ ადგილის მოთხოვნებისა და ხელმისაწვდომობასთან დაკავშირებული გათვლების წარმოდგენა;
	+ გათვლების მიწოდება ადგილის მოთხოვნებსა და ხელმისაწვდომობასთან დაკავშრებით;
	+ მექანიზმების აღწერა: 1) შესყიდვის, 2) განვითარების და 3) განსახლების ადგილების გამოყოფისთვის, გამოყოფილ მიწებზე მოსარგებლის უფლებების მინიჭების ჩათვლით;
	+ შეთანხმების დეტალური აღწერის უზრუნველყოფა ადგილის სასოფლო-სამეურნეო განვითარების შესახებ, სადაც შედის განვითარების ხარჯების დაფინანსებაც;
	+ ადგილის სასოფლო-სამეურნეო დანიშნულებისთვის მომზადების დეტალური აღწერა, განაშენიანების ხარჯების ჩათვლით. კონსულტაციები და ჩართულობა
	+ სხვადასხვა დაინტერესებული მხარეების აღწერა;
	+ ზემოქმედების ქვეშ მოხვედრილი მოსახლეობისა და დაინტერესებული მხარეების განსახლების მომზადებასა და დაგეგმვაში კონსულტაციების/მონაწილეობის აღწერა;
	+ ზემოქმედების ქვეშ მოხვედრილი მოსახლეობის, სხვა დაინტერესებული მხარეების განხორციელებისა და მონიტორინგის პროცესში ჩართულობის აღწერა;
	+ ზემოქმედების ქვეშ მოხვედრილ მოსახლეობაში განსახლების სამოქმედო გეგმის ინფორმაციის გავრცელების გეგმის აღწერა, მათ შორის ინფორმაცია დაკარგულის აქტივების კომპენსაციის შესახებ, კომპენსაციის უფლებამოსილების შესახებ, განსახლების დახმარების და გასაჩივრების ანაზღაურების შესახებ;
	+ მიწის შესყიდვისა და განსახლების სამოქმედო გეგმის სამუშაო ვერსიის შემთხვევაში ასევე საჭიროა კონსულტაციების გაგრძელების გეგმის შეტანა მიწის შესყიდვისა და განსახლების სამოქმედო გეგმის საბოლოო ვერსიის მომზადებისა და განხორციელების დროს მნიშვნელოვანია: იმის განსაზღვრა, თუ ვინ იქნება პასუხისმგებელი ყოველდღიურ ურთიერთობაზე ზემოქმედების ქვეშ მყოფ მოსახლეობასთან და საჩივრების რეაგირებაზე.

ზიანის ანაზღაურების საჩივარი

* + საჩივრების აღრიცხვისა და მათზე რეაგირების თანმიმდევრული პროცესის აღწერა და საჩივრების უფასო აღრიცხვასთან, რეაგირების დროსთან და საკომუნიკაციო რეჟიმთან დაკავშირებული სპეციფიური დეტალების მოყვანა;
	+ მიმართვის მექანიზმების აღწერა;
	+ სამოქალაქო სასამართლოსთვის მისამართად პირობების აღწერა თუ სხვა ვარიანტი ვერ განხორციელდა.

ინსტიტუციონალური მექანიზმები და განხორციელების ჯგუფი (საჭიროების შემთხვევაში)

* + აღწერა იმ ინსტიტუციებისა, რომლებიც პასუხისმგებელნი არიან თითოეული საკითხის/ ქმედების მიღებისათვის; უფლების გაცემის პოლიტიკა; შემოსავლის აღდგენის პროგრამის განხორციელება და ქმედებების კოორდინაცია, რაც აღწერილია განსახლების სამოქმედო გეგმაში.
	+ კოორდინაციის საკითხების მოგვარების გზების განსაზღვრა ისეთ შემთხვევაში, როდესაც განსახლება გავრცელებულია იურისდიქციებში ან სადაც განსახლების განხორციელება მოხდება საფეხურებად, დიდი დროის განმავლობაში.
	+ იმ სააგენტოების იდენტიფიკაცია, რომლებიც კოორდინაციას უწევენ განმახორციელებელ სააგენტოებს და გააჩნიათ აუცილებელი მანდატი და რესურსები.
	+ პროექტების ფარგლებს გარეთ არსებული ინფრასტრუქტურის აღწერა, რომლებიც ჩართულია შემოსავლის აღდგენაში (მიწის განვითარება, მიწის გადანაწილება, კრედიტი და ტრენიგები) და მექანიზმები, რომლებიც უზრუნველყოფენ ამ ინსტიტუციების ადეკვატურ წარმოჩენას.
	+ ინსტიტუციონალური შესაძლებლობების განხილვა და ვალდებულებების განსაზღვრა.
	+ დამოუკიდებელი მონიტორინგის მექანიზმის აღწერა, შეფასება და RAP-ის ფინანსური აუდიტი, რათა მოხდეს მაკონტროლებელი ღონისძიებების დროული ჩატარება.
	+ იმ ჯგუფის დეტალური აღწერის უზრუნველყოფა, რომელიც პასუხისმგებელია RAPის მომზადებასა და განხორციელებაზე, პროფილისა და პასუხისმგებლობების ჩათვლით.
	+ უფლებამოსილებების პოლიტიკაში თითოეული პუნქტის/საქმიანობის უზრუნველყოფაზე პასუისმგებელი დაწესებულებ(ებ)ის აღწერა; შემოსავლის აღდგენის პროგრამის განხორციელება და განსახლების სამოქმედო გეგმაში აღწერილი და მასთან დაკავშირებული საქმიანობის კოორდინაცია.
	+ იმის ჩვენება, თუ როგორ მოხდება საკოორდინაციო საკითხების მიმართვა, იმ შემთხვევაში, სადაც განსახლება სხვადასხვა იურისდიქციაში უნდა მოხდეს, ან სადაც განსახლება დროში გაწელილი იქნება.
	+ იმ სამსახურის განსაზღვრა, რომელიც კოორდინაციას გაუწევს ყველა განმახორციელებელი სამსახურის მუშაობას, აქვს თუ არა საჭირო უფლებამოსილება და რესურსები?
	+ შემოსავლების აღდგენაში მონაწილე გარე დაწესებულებების აღწერა, რომლებიც ჩართულია, მიწის გამოყოფის, კრედიტის გამოყოფის, სწავლების ჩატარების პროცესში და ამ უწყებების სათანადო მუშაობის უზრუნველყოფის მექანიზმის ახსნა.
	+ განსახლებაში ინსტიტუციური შესაძლებლობებისა და ვალდებულებების განხილვა.
	+ განსახლების სამოქმედო გეგმის დამოუკიდებელი მონიტორინგის, შეფასებისა და ფინანსური აუდიტის უზრუნველყოფისა და გამოსასწორებელი ზომების დროულად მიღების უზრუნველყოფის მექანიზმის აღწერა.
	+ განსახლების სამოქმედო გეგმის მომზადებასა და განხორციელებაზე პასუხისმებელი ჯგუფის დეტალური აღწერა, მისი პროფილისა და პასუხისმგებლობის მიხედვით.

განსახლების განხორციელების სქემა (საჭიროების შემთხვევაში)

* + განსახლების სამოქმედო გეგმის განხორციელების ნაბიჯების ქრონოლოგიური ჩამონათვალი, თითოეულ საქმიანობაზე პასუხისმგებელი სამსახურების მითითებითა და ამ საქმიანობის მოკლე აღწერით. (სასურველია, რომ პროექტის ზემოქმედების ქვეშ მოხვედრილმა პირებმა უნდა მიიღოს კომპენსაცია მათ მიწებზე სამშენებლო სამუშაოების დაწყებამდე);
	+ განსახლების განხორციელების ფარგლებში ჩასატარებელი სამუშაოების თვეებზე გაწერილი შესრულების გრაფიკის მომზადება;
	+ პროექტის თითოეული შემადგენელი ნაწილისათვის განსახლების განხორციელებასა და სამშენებლო სამუშაოების დაწყებას შორის კავშირის აღწერა;

**წარმოსადგენი ტექნიკური დოკუმენტაციის ფორმა**

მომზადებული განსახლების სამოქმედო გეგმის დოკუმენეტაცია (სრული პაკეტი-საკადასტრო აზომვითი ნახაზები და სხვა) წარმოდგენილი უნდა იყოს ქართულ ენაზე ამობეჭდილი სახით 2 ეგზემპლარად, ასევე ელექტრონული ფორმით, MS Word და pdf ფორმატებში. ასევე წარმოდგენილი უნდა იყოს ზემოქმედების ქვეს მოქცეული მიწის ნაკვეთების ფოტო მასალა (ელექტრონული ვერსია).

 **პრეტენდენტი ხელმოწერით ადასტურებს რომ გაეცნო ზემოთმოყვანილ ტექნიკურ დავალებას და მზად არის გაწიოს შესაბამისი მომსახურება.**

**ინფორმაცია ფასებისა და მიწოდების გრაფიკის შესახებ**

**ფორმა N4**

(ივსებამიმწოდებლისმიერ)

მიწოდება უნდა განხორციელდეს ხელშეკრულების გაფორმებიდან არაუგვიანეს 90 კალენდარული დღის განმავლობაში.

|  |  |  |  |  |
| --- | --- | --- | --- | --- |
| საგანი | მიწის ნაკვეთების რაოდენობა | ერთეულის ღირებულება დღგ-ს ჩათვლით | მთლიანი ღირებულება დღგ-ს ჩათვლით | მიწოდების ვადა |
| განსახლების სამოქმედო გეგმის მომზადება  | 270 |  |  | 90 კალენდარული დრე |

ფასი უნდა შეიცავდეს მიმწოდებლის მიერ გასაწევ ყველა ხარჯს, მათ შორის დღგ-ს.

**განცხადებამონაწილეობაზე**

**ფორმა N2**

ფასთაგამოკითხვის (კონკურსის) პროცედურაშითქვენს \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (მიეთითებამოწვევისთარიღი)

მოწვევასთანდაკავშირებითგაცნობებთ, რომგანზრახულიგვაქვსმივიღოთმონაწილეობაპროცედურაში

დაწარმოგიდგინოთჩვენიგანაცხადიშემდეგიდოკუმენტებისმიხედვით:

ა) წინამდებარეგანცხადება;

ბ) ინფორმაციატექნიკურიშესაბამისობისშესახებ;

გ) ინფორმაციაფასებისადამიწოდებისგრაფიკისშესახებ;

ვადასტურებთრა, რომჩვენ \_\_\_\_\_\_\_\_\_\_\_\_\_\_\_\_\_\_ ვეთანხმებითთქვენს

 (მონაწილეპირისდასახელება)

მოწვევაშიაღნიშნულყველაპირობას, ვიღებთ ვალდებულებას გაგიფორმოთ ხელშეკრულება ჩვენს მიერ წარმოდგენილი პირობების შესაბამისად.

 წინამდებარე განაცხადი ძალაშია წარმოდგენიდან 30 დღის განმავლობაში

მონაწილეპირის

ხელმძღვანელისხელმოწერა